

	UPUTSTVO ZA LIJEK

	Ektanon
250 mg/ml
koncentrat za emulziju za kupku
za konje, goveda, ovce, koze, svinje i pse
diazinon




1.	NAZIV I ADRESA NOSIOCA DOZVOLE ZA STAVLJANJE LIJEKA U PROMET

VELETEX D.O.O. PODGORICA
Cijevna bb, Podgorica, Crna Gora

NAZIV I ADRESA PROIZVOĐAČA

Veterinarski Zavod - Subotica AD, 
123 Beogradski put, Subotica 24106, Srbija


2. 	NAZIV VETERINARSKOG LIJEKA
	
Ektanon
250 mg/ml
koncentrat za emulziju za kupku
za konje, goveda, ovce, koze, svinje i pse
diazinon


3. 	KVALITATIVNI I KVANTITATIVNI SASTAV AKTIVNE(IH) SUPSTANCI I POMOĆNIH SUPSTANCI

1 ml koncentrata za emulziju za kupku sadrži:

Aktivna supstanca:
Diazinon			250 mg 

Pomoćne supstance:  emulzogen, sermul, šelsol


4. 	INDIKACIJE

Preparat Ektanon namijenjen je za uništavanje različitih vrsta ektoparazita kod konja, goveda, ovaca, koza, svinja i pasa.
Konji i goveda: krpelji (Ixodidae), šugarci (Sarcoptes, Psoroptes, Chorioptes), vaši (Anoplura,    Malloplura, Mallopphaga) i muve (Brachycera).
Ovce i koze: šugarci (Sarcoptes, Psoroptes, Chorioptes), krpelji (Ixodidae), vaši (Anoplura).
Svinje: vaši (Anoplura) i šugarci (Sarcoptes).
Psi: krpelji (Ixodidae), buve (Ctenocephalides canis) i šuga (Sarcoptes, Notoedres, Otodectes).	


5.	KONTRAINDIKACIJE

Preparat se ne primjenjuje kod životinja sa preosjetljivošću na diazinon ili bilo koju pomoćnu supstancu u sastavu lijeka.
Preparat se ne koristi kod teladi mlađe od 8 nedjelja, jagnjadi i jaradi mlađe od 6 nedjelja i prasadi mlađe od 4 nedjelje. Takođe, ne smiju se tretirati štenad mlađa od 12 nedjelja, niti stari psi i psi sa bubrežnom ili srčanom insuficijencijom. 
Ne primjenjuje se kod bolesnih, slabih i iscrpljenih životinja.
Ne primjenjuje se kod mačaka, kao ni kod drugih vrsta životinja za koje nije indikovan.


6. 	NEŽELJENA DEJSTVA

Diazinon može da prouzrokuje hipersalivaciju, podrhtavanje/tremor skeletne muskulature, otežano      disanje, preosjetljivost na spoljne nadražaje, poremećaj koordinacije i dijareju. Za dodatne informacije pogledati tačku Predoziranje. 
Ukoliko primijetite ozbiljno, ili bilo kakvo drugo neželjeno dejstvo koje nije ovdje navedeno, o tome  obavijestite nadležnog veterinara.


7.	CILJNE VRSTE ŽIVOTINJA

Konji, goveda, ovce, koze, svinje i psi.


8.	DOZIRANJE ZA SVAKU CILJNU VRSTU, PUT(EVI) I NAČIN PRIMJENE

Za spoljašnju upotrebu kupanjem, prskanjem, pranjem ili potapanjem, kao vodena emulzija.
Preparat se primjenjuje u sljedećim koncentracijama:
· goveda, konji i psi		1:400 (tj. 2,5 ml/l vode)
· koze i svinje			1:1000 (tj. 1 ml/l vode)
· ovce				1:1000 (tj. 100 ml/100 l vode) 20 dana poslije striženja.


9. 	SAVJETI ZA PRAVILNU UPOTREBU LIJEKA

Životinje se prije svakog tretmana moraju napojiti!
Pošto, kod kupanja u bazenima, životinje uvijek na svom tijelu iznesu određenu količinu rastvora (do 10%), dopunjavanje rastvora vrši se dodavanjem 35 ml preparata na svakih 10 l vode koja se dodaje.
Ovce treba da provedu u kupki jedan minut, uz obavezna dva gnjurenja.
Prskanje se obavlja prskalicom. Treba isprskati cijelu životinju, dok ne bude vlažna. Za jednu životinju potrebna je količina od 1-5 l pripremljene emulzije, zavisno od veličine životinje. 
Koliko će se često tretman primjenjivati zavisi od vrste parazita, životnog ciklusa i klimatskih faktora. Krpelji se suzbijaju dva puta u intervalu od 20 dana. 
Tretman protiv vaši treba ponoviti poslije 17 dana. 
Šuga se suzbija sa najmanje tri tretmana u intervalu od 10 dana. 
Osim toga, potrebno je tretirati i očišćene staje, obore i pribor, sa emulzijom koncentracije 100 ml preparata na 1 l vode.


10.	KARENCA

Meso i jestiva tkiva goveda, ovaca, koza i svinja: 35 dana
Preparat se ne primjenjuje kod životinja čije mlijeko se koristi u ishrani ljudi.
Preparat se ne primjenjuje kod konja čiji proizvodi su namijenjeni za ishranu ljudi.


11.	POSEBNE MJERE ČUVANJA

Čuvati van vidokruga i domašaja djece.
Čuvati na temperaturi do 25oC, u originalnom pakovanju.

Rok upotrebe u originalnom pakovanju: 3 godine
Rok upotrebe posle prvog otvaranja: 90 dana
Rok upotrebe lijeka nakon miješanja sa vodom: iskoristiti odmah
Ne koristiti lijek posle roka naznačenog na pakovanju.


12.	POSEBNA UPOZORENJA

Za primjenu na životinjama

Posebna upozorenja za svaku ciljnu vrstu

Pogledati tačku Kontraindikacije, Neželjena dejstva i Upotreba tokom graviditeta i laktacije.
Preparat se ne smije primjenjivati kod žednih životinja. Životinje se prije svakog tretmana moraju obavezno napojiti, naročito ukoliko se tretiraju potapanjem.
Ne tretirati ovce čija je vuna vlažna, ako je od šišanja prošlo manje od 20 dana i ako postoji bilo kakvo oštećenje kože. Ovce kupati ujutro, kada se očekuje suvo i toplo vrijeme, bez vjetra.

Posebne mjere opreza pri upotrebi lijeka kod životinja
Pogledati tačku Kontraindikacije.
Ne koristiti nerazblažen proizvod.
Pri pripremi razblaženja lijeka ne prekoračivati propisanu koncentraciju. 
Lijek pripremati i primjenjivati uz poštovanje preporučenih mjera predostrožnosti.
Pripremljeno razblaženje lijeka treba da se iskoristi odmah.
Životinjama tretiranim ovim preparatom najmanje dijve nedelje pijre i poslije tretmana ne treba davati bilo koji drugi lijek iz grupe organofosfata, niti levamizol. Za dodatne informacije pogledati tačku Interakcije.

Posebna upozorenja za lica koja daju veterinarski lijek životinjama
Osoba koja primjenjuje ovaj preparat mora da nosi zaštitnu odjeću (nepromočivi mantil, kecelja), obuću (gumene čizme), rukavice (PVC, gumene) i naočare. U toku primjene preparata prskanjem obavezno nositi zaštitnu masku. Zaštitnu obuću i odjeću poslije upotrebe dobro oprati. 
Preparat čuvati u originalnom pakovanju, van domašaja djece, daleko od hrane i pića, ukljućujući hranu za životinje.
Ne jesti, ne piti, niti pušiti za vrijeme tretmana životinja. 
Poslije primjene lijeka ruke treba temeljno oprati tekućom vodom.
Ukoliko dođe do slučajne kontaminacije kože ili očiju koncentratom, odmah ih isprati velikom količinom tekuće vode.
U slučaju akcidentalnog trovanja potražiti pomoć ljekara i ponijeti uputstvo za lijek ili pakovanje (etiketu) preparata. Simptomi trovanja kod ljudi su glavobolja, slabost, dezorijentisanost, zamagljen vid, pojačana salivacija i znojenje, grčevi u stomaku, dijareja, mioza i povećana sekrecija bronhijalnih žlijezda. Simptomi obično nastaju tokom prva 24h od izlaganja diazinonu. 

Upotreba tokom graviditeta i laktacije
Nema podataka o bezbjednosti primjene ovog preparata kod ženki ciljnih vrsta u periodu graviditeta i laktacije. 
Kako se diazinon sistemski resorbuje, ne preporučuje se primjena ovog lijeka tokom graviditeta i laktacije. 

Interakcije
Ovaj lijek ne smije da se primjenjuje u kombinaciji sa supstancama koje inhibiraju aktivnost holinesteraze, kao što su: levamizol, pirantel, morantel, karbamati i neostigmin.
Miorelaksantni ljekovi ne smiju da se primjenjuju deset dana prije i poslije primjene organofosfata, odnosno diazinona, jer oni potenciraju njegovo toksično dejstvo. 
Takođe, ljekovi koji smanjuju aktivnost holinesteraze (sukcinilholin, fenotijazin, prokain) i ljekovi koji djeluju na neuromišićnu sinapsu (anestetici, joni magnezijuma) mogu da povećaju toksičnost organofosfata, pa se ne primjenjuju istovremeno sa diazinonom.

Predoziranje
Diazinon je ektoantiparazitik sa izraženom holinergičkom aktivnošću. Predoziranje preparata i njegovo peroralno unošenje prouzrokuju simptome trovanja, kao što su hipersalivacija, bronhijalna kongestija, otežano disanje, dijareja, povećana osjetljivost na spoljne nadražaje, podrhtavanje/tremor mišića i konvulzije.
U slučaju pojave ovih simptoma obavezno se obratiti nadležnom veterinaru. 
Terapija trovanja sastoji se od primjene atropina i reaktivatora acetilholin-esteraze, oksima. Oba lijeka se primjenjuju parenteralno. 
Atropin se aplikuje intravenski više puta u toku jednog do dva dana, odnosno sve do pojave simptoma atropinizacije. 
Pralidoksim-hlorid (2-PAM-Cl) treba da se primijeni što je prije moguće, posebno ako je klinička slika trovanja ozbiljna (prvih nekoliko sati od unošenja otrova).

Podaci o uticaju na životnu sredinu
Diazinon je veoma toksičan za vodene organizme (ribe, rakove, školjke, dafnije, alge), vodene i domaće ptice, sisare i pčele. Diazinon izaziva prolaznu inhibiciju reprodukcije kod riba u vrijeme mrijesta. Koncentracije koje se primjenjuju za uništavanje ektoparazita na ciljnim životinjskim vrstama mogu da izazovu letalitet kod navedenih vrsta. Dugotrajno izlaganje riba i vodenih beskičmenjaka diazinonu dovodi do poremećaja u reprodukciji.
Preparat Ektanon, kao ni pripremljeni rastvor i iskorišćeno pakovanje lijeka ne smiju da dospiju u vodotokove, jezera, bare, kanale i vode za navodnjavanje, blizu bunara ili izvora vode, niti u zemljište. 


13.	POSEBNE MJERE OPREZA PRI ODLAGANJU NEUPOTREBLJENOG LIJEKA ILI OTPADNIH MATERIJALA, AKO IH IMA

Preparat Ektanon, kao ni pripremljeni rastvor i iskorišćeno pakovanje lijeka ne smiju da dospiju u vodotokove, jezera, bare, kanale i vode za navodnjavanje, blizu bunara ili izvora vode, niti u zemljište. Neiskorišćeni lijek ili ostatak lijeka se uništavaju prema važećim propisima.


14.	DATUM POSLEDNJEG ODOBRENJA TEKSTA UPUTSTVA ZA LIJEK	

09.05.2023. godine


15. 	OSTALE INFORMACIJE

Pakovanje:
 
Unutrašnje (ujedno i spoljašnje) pakovanje: plastična bočica braon boje (PET) zatvorena polipropilenskim zatvaračem bijele boje sa 100 ml lijeka, ili plastična boca braon boje (PET) zatvorena polipropilenskim zatvaračem bijele boje sa 1000 ml lijeka.

Režim izdavanja: 

Na veterinarski recept.

ATCvet kod: 	

QP53AF03


Broj i datum dozvole:

Ektanon, koncentrat za emulziju za kupku, 250 mg/ml, bočica, plastična, 1x100 ml: 2040/23/36 - 7256
Ektanon, koncentrat za emulziju za kupku, 250 mg/ml, boca, plastična, 1x1000 ml: 2040/23/37 - 7255

